
E L Ő T E R J E S Z T É S
Balatonvilágos Község Önkormányzata Képviselő-testületének

2025. júliusi soron kívüli, nyílt ülésére 
Tárgy: Aligai Fürdőegyesület területhasználati kérelme 
Előterjesztő: Takács Károly polgármester 
Előkészítette: Siófoki Közös Önkormányzati Hivatal Balatonvilágosi Kirendeltsége
Tisztelt Képviselő-testület!
Az Aligai Fürdőegyesület 2025. július 26. (szombat) napján szeretne egy rendezvényt tartani az önkormányzat tulajdonában álló 295/1 hrsz-ú ingatlan kb. 120 m2 nagyságú területrészén, várhatóan 60 fő részére. A rendezvény 17:00 órától 21:00 óráig tartana. (Kérelem az előterjesztés melléklete.)
Balatonvilágos Község Önkormányzata Képviselő-testületének a közterületek használatáról és rendjéről szóló 10/2016. (VI.28.) önkormányzati rendelete nem tér ki konkrétan erre, vagy hasonló esetre. Strandok területén hasonló esetben az 1. melléklet 14. pontját alkalmaztuk eddig az esetek többségében, mely szerint „A díj mértékét egyedileg a képviselő-testület állapítja meg, de nem lehet kevesebb a használat jellegétől függően a táblázatban alkalmazott díjtételektől”. 
Javasolom a képviselő-testületnek az Aligai Fürdőegyesület részére a 2025. július 26. napján 17:00 órától 21:00 óráig tervezett rendezvény lebonyolítása helyszíneként az önkormányzat tulajdonában lévő 295/1 hrsz-ú ingatlan területéből 120 m2 nagyságú területrész biztosítását 200 Ft+áfa/m2/nap (24.000 Ft + 6.480 Ft áfa), összesen 30.480 Ft területhasználati díjért. Egyben javasolom a területhasználati megállapodásban foglaltak jóváhagyását, aláírására a polgármester felhatalmazását. Továbbá javasolom a GEVSZ intézményvezető felkérését a használatba adott terület kijelölésére és átadására. 
Kérem a képviselő-testületet az előterjesztés megvitatására, az alábbi határozati javaslat elfogadására. 
Balatonvilágos, 2025. július
Takács Károly









  polgármester
Határozati javaslat
Balatonvilágos Község Önkormányzata Képviselő-testülete megtárgyalta „Aligai Fürdőegyesület területhasználati kérelme” tárgyú előterjesztést, és az alábbi határozatot hozza:
A Képviselő-testület az Aligai Fürdőegyesület  részére a 2025. július 26. napján (szombat) 17:00 órától 21:00 óráig tervezett rendezvény lebonyolítása helyszíneként biztosítja az önkormányzat tulajdonában lévő 295/1 hrsz-ú ingatlan területéből 120 m2 nagyságú területrész használatát 200 Ft+áfa/m2/nap, (24.000 Ft + 6.480 Ft áfa), összesen 30.480 Ft területhasználati díjért, valamint a Vendégház strandolók részére kialakított, külső bejáratú vizesblokkját. 

A képviselő-testület jóváhagyja a Területhasználati megállapodásban foglaltakat, annak aláírására felhatalmazza a polgármestert. Továbbá felkéri a GEVSZ intézményvezetőt a használatba adott terület kijelölésére és átadására. 

Felelős: Takács Károly polgármester


  Kovács Tamás intézményvezető

Határidő: 2025. július 25. megállapodás aláírás

    2025. július 26./terület kijelölés

Területhasználati megállapodás

Mely létrejött egyrészről a Balatonvilágos Község Önkormányzata (8171 Balatonvilágos, Csók István sétány 38.) képviseletében Takács Károly Béla polgármester, továbbiakban, mint használatba adó, másrészről 
Aligai Fürdőegyesület (…………….) továbbiakban, mint területhasználó között a mai napon és az alábbi feltételekkel:

1. Használatba adó használatba ad Balatonvilágos Község Önkormányzata Képviselő-testületének …./2025.(.) határozata alapján az önkormányzat tulajdonában lévő Balatonvilágos 295/1 hrsz-ú ingatlan területéből kb. 120 m2 nagyságú területrészt rendezvény lebonyolítása helyszíneként, továbbá biztosítja a Vendégház külső bejáratú, strandolók részére kialakított vizesblokkjának használatát. A biztosított területrész az Önkormányzat Gazdasági Ellátó és Vagyongazdálkodó Szervezete Intézményvezetője által kerül kijelölésre és átadásra.
2. Területhasználó a használatba adott területet 2025. július 26. napján (szombat) 17:00 órától 21:00 óráig használhatja (24.000 Ft + 6.480 Ft áfa), összesen 30.480 Ft, azaz harmincezer négyszáznyolcvan forint területhasználati díj ellenében. A területhasználati díj számla ellenében, átutalással fizetendő meg, a használatot megelőzően, legkésőbb 2025. július 25. napjáig Balatonvilágos Község Önkormányzata OTP Banknál vezetett
11748083-15428684-00000000 számlaszámára.
3. Területhasználó köteles a területnek és környékének tisztán-tartásáról gondoskodni, köteles az ott keletkezett szemét elszállítására, a balesetvédelmi és munkavédelmi szabályok betartására, betartatására. Tevékenységét úgy kell gyakorolni, hogy az ne zavarja a strandolók nyugalmát. Területhasználó köteles a közterületek-használatáról és rendjéről szóló önkormányzati rendeletben foglalt előírásokat betartani. Köteles a Vendégház vizesblokkjának tisztántartásáról, rendezvényt követő takarításáról gondoskodni. 
4. Megállapodó Felek rögzítik, hogy a megállapodás megkötése és teljesítése során - jogi személy, illetve jogi személyiséggel nem rendelkező társaság - megállapodó fél esetén a képviselő(k), illetve a kapcsolattartóként megjelölt személyek, valamint a megállapodás teljesítése során közreműködő természetes személyek (munkavállalók, megbízottak stb.) személyes adatainak kezelésére kerül sor, mely adatkezelés jogalapja a GDPR 6. cikk (1) bekezdés b) vagy f) pontja a megállapodás teljesítése, illetve a megállapodó felek jogos érdeke céljából.

Megállapodó Felek rögzítik, hogy a jelen együttműködés során személyes adatokat csak és kizárólag a jelen megállapodás teljesítéséhez szükséges mértékben kezelnek a másik fél képviselőiről, munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.

Megállapodó Felek kijelentik továbbá, hogy – tekintettel arra, hogy az egyik megállapodó fél Önkormányzat – a titoktartási kötelezettségük nem terjed ki az Infotv. szerinti közérdekű, illetve közérdekből nyilvános adatokra.

5. Megállapodó Felek jogvita esetére a Siófoki Járásbíróság kizárólagos illetékességét kötik ki.

Balatonvilágos, 2025.

……………………………………..
………………………………………


Balatonvilágos Község Önkormányzata
Aligai Fürdőegyesület

Takács Károly Béla polgármester





használatba adó 
területhasználó
Ellenjegyzem: Siófok, 2025.




.…………………….





Dr. Boda Zsuzsanna

Térgy:
AFE Rendezvény

Tisztelt Polgarmester Ur!

A 295/1 hrsz-u (Trial) telken 2025. julius 26-an (szombaton) 17-21 éraig AFE
rendezvényt szeretnénk tartani. A fiizfak alatt (Volan szélloda mellett), a homokozd
el6tt padokat és asztalokat helyeznénk el.

A padok és asztalok elhelyezése cca. 120 m2-es teriiletet igényel, tavol a parttél, a
parthasznalatot és a fiird6zket nem zavamank. A rendezvény zajjal nem jar,
hangositas nem tervezett.

Résztvevsk szama varhatoan 60 f6.

[image: image2.png]Az esetlegesen keletkezett hulladék elszallitasarol gondoskodunk.

Kerjik, hogy a rendezvénylink megtartasahoz hozzajarulni sziveskedjen.

Balatonvilagos, 2025. jdlius 03.

Pusztai Bernadett Urban Jozsef

